
— Ion Budai-Deleanu — 


TABEL CRONOLOGIC 


1760 (?) Ion Budai-Deleanu se naşte la 6 ianuarie în comuna Cigmău. 
Primul din cei zece copii ai preotului unit Solomon Budai din 
localitate. 


1770—1777 Studiile elementare şi le face în satul natal. În 1777 este 
înscris la Facultatea de filosofie din Viena, obținând, la începutul 
anului următor, o bursă la Colegiul Sf. Barbara. 


1783—1784 Ca bursier, îşi încheie studiile de filosofie şi le continuă 
(până în 1783) cu studii teologice. La Barbareum, se află în raza 
de influenţă a prefectului de studii S. Micu şi a colegilor de semi- 
nar Gh. Şincai şi P Maior. Scurtă vreme prefect de studii la Blaj, 
revine la sfârşitul anului 1784, la Viena, urmând, se pare, cur- 
surile Facultăţii de drept. Se întreţine funcţionând ca psalt la 
biserica Sf. Barbara şi copist cu ziua la cancelaria Consiliului 
Aulic de Război (de fapt, traducător), funcţie cerută de realizar- 
ea politicii iluministe a lui Iosif II. 

1786 Pe lângă o Carte trebuincioasă pentru dascălii şcoalelor de jos, 
traduce codul civil şi codul penal. 


1787 Devine secretar. 


1790—1791 O absenţă de şase luni de la tribunalul din Lwow a dat 
naştere ipotezei că Budai-Deleanu s-ar fi putut afla în acest timp 
în Transilvania şi ar fi putut contribui la elaborarea Suplex-ului. 
1 s-au mai atribuit, recent, două importante lucrări cu caracter 
politic: o Combatere anonimă a comentariilor lui Eder la Su- 
plex (Wiederlegung der zu Klausenburg 1791 iiber die Vor- 
stellung der Walachischen Nation herausgekommenen No- 
ten), care dovedeşte depăşirea ideologiei Suplex-ului în sensul 
unei gândiri revoluţionare şi a unei concepții istorice moderne, 
şi un memoriu confidenţial în favoarea naţiunii române adresat 
împăratului în 1804. 


— Țiganiada — 


1796 Devine consilier la Forum Nobilium din Lwow. 
1800 Termină prima variantă a Ţiganiadei. 
1807 Tălmăceşte, la Lwow, noul cod penal. 


1812 Tălmăceşte noul cod civil. Duce la bun sfârşit cea de-a doua vari- 
antă a Ţiganiadei. 
Ca răspuns la o solicitare oficială întocmeşte memoriul Kurzge- 
fasste Bemerkungen iiber Bukovina, de fapt o monografie a 
regiunii. În linia preocupărilor generale ale Şcolii ardelene, 
depăşindu-şi însă contemporanii prin orizont cultural şi prin 
modernitatea concepţiei, Budai-Deleanu a lăsat în manuscris o 
bogată operă istorică (De originibus populorum Transylvaniae), 
lingvistică (Temeiurile gramaticii româneşti, cu o primă redac- 
tare latină, din 1812, Fundamenta grammatices linguae ro- 
maenicae; Dascălul românesc pentru temeiurile gramaticii 
româneşti) şi lexicografică (un Lexicon românesc-nemţesc, 
început încă la Viena, fragmente din proiectatele dicţionare ger- 
man-, francez-, latin-român, român-latin, -francez şi dintr-un 
dicţionar de neologisme, Lexicon pentru cărturari). Dacă prin 
opera sa istorică şi lingvistică, subordonată ideii de unitate 
națională, Budai-Deleanu împlineşte, modernizându-l, progra- 
mul cultural iluminist al Şcolii ardelene, prin opera sa poetică 
(poemul neterminat Trei viteji şi, mai ales, Ţiganiada) el 
depăşeşte acest program şi nu dă literaturii române moderne 
doar un punct de pornire, ci şi prima ei capodoperă, compara- 
bilă cu creaţii europene de valoare universală. 


1820 24 august Poetul Ion Budai-Deleanu se stinge din viaţă la Lwow. 


1875—1877 Apare în Buciumul român al lui T. Codrescu, Iaşi, [, 1875, 
II, 1877 Ţiganiada sau Tabăra ţiganilor. 


1925 La Bucureşti este publicată 'Ţiganiada în forma definitivă din 1800- 
1812, cu introducere, indice de nume şi glosar de Gh. Cardaş. 


1927 La Bucureşti vede lumina tiparului lucrarea Trei viteji, ediţie de 
Gh. Cardaş. 


1953 La Bucureşti este editată Ţiganiada, ed. de J. Byck, studiu introduc- 
tiv de 1. Oană. 


1956 La Bucureşti apare Trei viteji, ed. şi glosar de J. Byck, prefaţă de I. Oană. 


— Ion Budai-Deleanu — 


1969 La Editura tineretului, în colecția Lyceum, vede lumina tiparului 
Ţiganiada. Ediţie critică de Florea Fugariu. Studiu introductiv, tabel 
cronologic de Romul Munteanu. 

1970 La Cluj apar Scrieri inedite, ed. îngrijită, studiu introductiv, note şi 
comentarii de 1. Pervain. 

La Bucureşti sunt editate Scrieri lingvistice, text stabilit şi glosar de 
M. Teodorescu, introducere şi note de 1. Gheţie. 


1974—1975 La Bucureşti apar Opere vol. I-I], ed. critică de Florea 
Fugariu, studiu introductiv de Al. Piru. 


1981 La Editura Minerva, în seria Patrimoniu, apare Ţiganiada, ed. 
îngrijită de Florea Fugariu; repere istorico-literare de Andrei Rusu. 


1997 La Editura Litera din Chişinău vede lumina tiparului, în colecţia 
Biblioteca şcolarului, Ţiganiada. Ediţia este îngsoţită de un tabel 
cronologic şi de referinţe istorico-literare. 


